BK Slovan Bratislava

BK Slovan Bratislava (celým názvom: Basketbalový klub Slovan Bratislava) je slovenský basketbalový klub, ktorý sídli v Bratislave v rovnomennom kraji. Kedysi v klube pôsobil mužský oddiel, ktorý sa stal v rokoch 1940 a 1941 majstrom Slovenska. V modernej dobe sú aktívne iba ženské a dievčenské družstvá. Ženský oddiel hral medzi od sezónami 2013/14-2018/19 vo slovenskej najvyššej basketbalovej súťaži žien. Po sezóne 2018/19 vypadol z extraligy po barážovej prehre s tímom Dubček Bratislava.  Klubové farby sú svetlomodrá a biela. 

Basketbalový Slovan bol založený v roku 1940. Mužský oddiel dosahoval úspechov hneď vo svojich začiatkoch, dvakrát zvíťazil v slovenskej lige. Posledná účasť mužského oddielu v najvyššej súťaži sa datuje do sezóny 1968/69. Oddiel v nasledujúcich rokoch zanikol. Ženský oddiel dosahoval najväčšie úspechy v sedemdesiatych rokoch 20. storočia, kedy patril ku každoročným medailovým ašpirantom. Majstrom Československa a neskôr Slovenska sa však nikdy nestal. Na medzinárodnej scéne je najväčším úspechom ženského oddielu dosiahnutie finálového zápasu v európskej súťaži v pohári Liliany Ronchettiovej v sezóně 1977/78. V tomto finále podľahol Slovan bulharskému Levski Sofia o jediný bod pomerom 49:50.

Svoje domáce zápasy hráva v športovej hale Domu športu.

Historické názvy 
Zdroj: 

 1940 – ŠK Bratislava (Športový klub Bratislava)
 1948 – Sokol NV Bratislava (Sokol Národný výbor Bratislava)
 1953 – TJ Slovan ÚNV Bratislava (Telovýchovná jednota Slovan Ústredný národný výbor Bratislava)
 1961 – TJ Slovan CHZJD Bratislava (Telovýchovná jednota Slovan Chemické závody Juraja Dimitrova Bratislava)
 1990 – ŠK Slovan Bratislava (Športový klub Slovan Bratislava)
 1997 – ŠK Slovan JOPA Bratislava (Športový klub Slovan JOPA Bratislava)
 2003 – ŠK Slovan La Futura Bratislava (Športový klub Slovan La Futura Bratislava)
 2005 – zánik
 2006 – obnovená činnosť pod názvom BK Slovan Bratislava (Basketbalový klub Slovan Bratislava)

Umiestnenie v jednotlivých sezónach

Umiestnenie mužov 
Zdroj: 

Legenda: ZČ – základná časť, červené podfarbenie – zostup, zelené podfarbenie – postup, fialové podfarbenie – reorganizácia, zmena skupiny či súťaže

Umiestnenie žien 
Zdroj: 

Legenda: ZČ – základná časť, červené podfarbenie – zostup, zelené podfarbenie – postup, fialové podfarbenie – reorganizácia, zmena skupiny či súťaže

Účasť v medzinárodných pohároch 
Zdroj: 

Legenda: EL – Euroliga v basketbale žien, PMEZ – Pohár majstrov európskych krajín, EC – EuroCup v basketbale žien, SP – Superpohár v basketbale žien, PR – Pohár Ronchettiovej

 PR 1977/78 – Finále
 PR 1978/79 – Semifinále
 PR 1984/85 – 2. predkolo
 PR 1985/86 – 1. predkolo
 PR 1993/94 – 3. predkolo
 PR 1995/96 – Základná skupina C (4. miesto)
 PR 1997/98 – Základná skupina B (3. miesto)

Referencie

Externé odkazy 
 Oficiálne stránky
 Ročníky slovenských súťaží (od sezóny 2002/03 vrátane)

Slovenské basketbalové kluby
Šport v Bratislave
Organizácie založené v 1940